
1. [bookmark: _TOC346][bookmark: _Toc229306056]Įžanga
Šis dokumentas skirtas verslo valdymo informacinių sistemų (VVIS) savininkams ir kūrėjams, planuojantiems vykdyti elektroninių pranešimų mainus su Nacionaline tranzito kontrolės sistema (NTKS) ir atlikti šių mainų testavimą.
Dokumente pateikiama informacija apie VVIS parengimą sąveikai su NTKS, registravimą testavimo aplinkoje ir testavimo sesijų organizavimą. Taip pat aprašomi testavimo sesijų metu taikomi saugumo apribojimai ir pateikiama VVIS registracijos forma.

1.1. [bookmark: _Toc69120789][bookmark: _Toc229306057]Sąvokos
	Santrumpa / terminas
	Aprašymas

	BAP
	Bendro naudotojų valdymo portalas

	Įmonės identifikavimo kodas
	EORI kodas arba įmonės juridinio asmens kodas

	EORI kodas
	Ekonominės veiklos vykdytojo registracijos ir identifikavimo kodas

	EM-VARTAI
	ESB modulis, skirtas išorinių informacinių sistemų, kurios keičiasi duomenimis su muitinės sistemomis, ir išorinių naudotojų registravimui ir administravimui, muitinės paslaugų ir jų veiklos profilių registravimui, paslaugų gavėjų sutarčių su muitine valdymui, sutarčių tarp dviejų paslaugos gavėjų registravimui

	ESB
	Organizacijos žiniatinklio paslaugų magistralė (angl. Enterprise Service Bus)

	[bookmark: _Hlk98772826]Elektroninių paslaugų gavėjas
	Muitinėje registruotas ekonominės veiklos vykdytojas, siunčiantis į NTKS ir gaunantis iš jos pranešimus, aprašytus NTKS specifikacijoje

	NTKS 
	[bookmark: _Hlk67992991]Nacionalinė tranzito kontrolės sistema, integruotos Muitinės informacinės sistemos posistemis

	VVIS
	Verslo valdymo informacinė sistema


2. [bookmark: _Toc69120791][bookmark: _TOC388][bookmark: _Toc229306058]Prieiga prie testavimo aplinkos tinklų sąsajos 
VVIS savininkas ar kūrėjas el. paštu itpc@lrmuitine.lt turi pateikti prašymą testavimams vykdyti (užpildytą registracijos formą, Gairių A priedas) ir VVIS skaitmeninį sertifikatą (toliau – VVIS sertifikatas).
Pareiškėjui pateikus aukščiau paminėtą tinkamai užpildytą prašymą ir VVIS sertifikatą, muitinė:
· užregistruos EM‑VARTAI tinklų sąsajoje prašomą testuoti VVIS,
· sukurs NTKS testavimui skirtą BAP naudotojo paskyrą (jei pareiškėjas tokios paskyros dar neturi);
· pateiks testavimo aplinkos naudotojo laikinąjį skaitmeninį BAP sertifikatą (toliau – laikinasis BAP sertifikatas), galiosiantį 2 d. nuo jo sukūrimo, ir informuos pareiškėją.
Pareiškėjas turės:
· įsidiegti savo kompiuteryje laikinąjį BAP sertifikatą,
· prisijungti laikinuoju BAP sertifikatu prie BAP testavimo aplinkos adresu https://bap-app-tst.lrmuitine.lt bei susikurti nuolatinį testavimo aplinkos naudotojo BAP sertifikatą (toliau – BAP sertifikatas).
Pastaba. BAP sertifikatas galios 1 metus nuo jo sukūrimo. BAP sertifikato generavimo instrukciją galima rasti BAP portale pateiktame Naudotojo vadove.
Užregistravus VVIS EM‑VARTAI tinklų sąsajoje, muitinė bus techniškai pasirengusi komunikavimui su VVIS. Testavimas pradedamas ir vykdomas iš anksto su NTKS testavimo grupe suderintu laiku. Testavimo procesas organizuojamas periodiškai, į jį įtraukiant suinteresuotus ir testavimui pasirengusius VVIS savininkus ir kūrėjus. (detalus aprašymas šio dokumento 3 skyriuje).

2.1. [bookmark: _Toc229306059]Saugumo reikalavimai prieigai prie tinklų sąsajų 
VVIS komunikacijai su NTKS užtikrinti būtina turėti ne mažiau kaip du skaitmeninius sertifikatus.
VVIS sertifikatas skirtas VVIS taikomajai programinei įrangai identifikuoti. Jis turi būti įdiegtas VVIS ir negali būti prieinamas VVIS naudotojams. Šis sertifikatas naudojamas saugiam ryšiui su EM-VARTAI tinklų sąsaja užmegzti, naudojant TLS 1.2 arba naujesnės versijos protokolą (TLS kliento sertifikatas). Anoniminiams TLS klientams galimybė užmegzti tokį ryšį nesuteikiama.
Testavimo aplinkoje gali būti naudojami savarankiškai pasirašyti (self-signed) sertifikatai. Jei TLS ryšiui naudojamas savarankiškai sugeneruotas sertifikatas, būtina pateikti jį išdavusios sertifikavimo institucijos sertifikatą. Siekiant išvengti galimų ryšio sutrikimų, sertifikato išdavėjo sertifikatą rekomenduojama pateikti visais atvejais.
Detalizuoti reikalavimai (taikomi testavimo ir gamybinėje aplinkoje):
Komunikacija privalo būti vykdoma naudojant SSL/TLS protokolą (Secure Sockets Layer) / Transport Layer Security).
Naudojama ne žemesnė kaip TLS 1.2 protokolo versija.
Jei TLS užtikrinimą vykdo tarpiniai komponentai, jie taip pat privalo atitikti šiuos reikalavimus.
Privalomas abipusis autentifikavimas (2-way TLS), apimantis serverio ir kliento sertifikatų patikrą (validation).
VVIS turi būti susieta su sertifikatu per CN parametrą nurodant CN={VVIS pavadinimas}.domenas (pvz. CN= ntks.imone.lt)
NTKS testavimo aplinkoje gali būti naudojami paties sugeneruoti sertifikatai.
NTKS gamybinėje aplinkoje privalo būti naudojami kvalifikuoti sertifikatai iš sertifikavimo centrų, pripažintų muitinės administratoriaus. Oficialus patvirtintų tiekėjų sąrašas skelbiamas čia: https://eidas.ec.europa.eu/efda/trust-services/browse/eidas/tls
Sertifikato galiojimas turi būti ne trumpesnis nei 1 metai ir ne ilgesnis nei 3 metai.
Sertifikato savininkas privalo užtikrinti sertifikato galiojimą ir atlikti laiku atnaujinimą.
Pasibaigus sertifikato galiojimui, ryšys privalo būti automatiškai blokuojamas.
Sertifikatų privatūs raktai turi būti saugomi saugioje aplinkoje, užtikrinant jų konfidencialumą.
Privatūs raktai negali būti bendrinami su trečiosiomis šalimis.
BAP sertifikatas – BAP priemonėmis sugeneruotas sertifikatas, skirtas EM-VARTAI tinklų sąsajos naudotojo autentifikavimui ir prisijungimui prie BAP. 
ATKREIPIAME DĖMESĮ. BAP priemonėmis sugeneruotas sertifikatas negali būti naudojamas kaip VVIS sertifikatas. VVIS sertifikatas turi būti išduotas konkrečiai VVIS ir susietas su jos pavadinimu.

2.2. [bookmark: _Toc229306061]Saugumo reikalavimai testavimams
EM-VARTAI tinklų sąsaja suprojektuota taip, kad būtų užtikrintas jos saugumas ir klaidų aptikimas. Atkreipiame dėmesį, kad visi VVIS veiksmai, atliekami naudojantis tinklų sąsaja, yra nuolat stebimi. Jei tinklų sąsaja naudojama laikantis NTKS kliento sąsajos specifikacijos ir EM-VARTAI specifikacijų reikalavimų, galimos naudojimo klaidos, pavyzdžiui, netinkamai suformuoti pranešimai ar neteisingi žiniatinklio paslaugų iškvietimai, yra toleruojamos. Tačiau VVIS gali būti užblokuota be išankstinio įspėjimo, jei:
· ryšio prievadą mėginama naudoti kitais būdais, nei nustatyta specifikacijose;
· siunčiamas neįprastai didelis pranešimų kiekis;
· vykdoma intensyvi komunikacija su NTKS, neatitinkanti testavimo sesijai sutartų sąlygų.
Jei VVIS užblokuojama, dėl užfiksuotos problemos sprendimo reikia kreiptis el. paštu itpc@lrmuitine.lt. NTKS administratoriams įsitikinus, kad VVIS atitinka nustatytus saugumo reikalavimus, VVIS blokavimas bus panaikintas.
Siekiant tinkamai išanalizuoti tinklų sąsajos naudojimo sutrikimus, pavyzdžiui, prisijungimo arba atsakymo gavimo problemas, kreipiantis dėl jų sprendimo būtina nurodyti prisijungimo bandymo laiką ir serverio IP adresą.

3. [bookmark: _Toc229306062]VVIS testavimas
3.1. [bookmark: _Toc229306063]Kaip paruošti VVIS 
VVIS sąveika su NTKS vykdoma per EM-VARTAI tinklų sąsają. EM-VARTAI tinklų sąsajos prieigos taškas testavimo aplinkoje:
https://s2s-tst.lrmuitine.lt/ws/egtwSSO:EgtwS2SWS_v1r0?WSDL 
Techninė informacija yra patalpinta Lietuvos Respublikos muitinės svetainėje:
Nacionalinės tranzito kontrolės sistemos (NTKS) kliento sąsajos specifikacija
-NTKS kliento sąsajos specifikacija (LT-NTKS-TIS-EN-v4.00)
-EM-VARTAI išorinėms sistemoms (LT-NTKS-TIS-EN-SOAP-v3.00, ESB-EM-Vartai_isorinems_sistemoms_v4.00)
[bookmark: _Hlk98839257]NTKS naudojami klasifikatoriai paskelbti čia.
Pranešimų testavimas gali būti vykdomas tik užmezgus saugų ryšį su NTKS per EM-VARTAI tinklų sąsają. Tinkamas ryšio protokolo įdiegimas yra būtina sąlyga VVIS registracijos procesui NTKS testavimo aplinkoje pradėti.
NTKS sukurta taip, kad gavus kiekvieną pranešimą būtų tikrinama jo struktūra, turinys, unikalumas ir seka. Jei VVIS atitinka nustatytus ryšio protokolo reikalavimus, jos siunčiami pranešimai priimami. Ryšio protokolo reikalavimų neatitinkantys pranešimai atmetami.

3.2. [bookmark: _Toc229306064]Testavimo sesijos organizavimas
Nors dauguma testavimo scenarijų, susijusių su NTKS ir elektroninių paslaugų gavėjų VVIS sąveika, vykdomi automatiškai, naudojant NTKS priemones ir nedalyvaujant muitinės pareigūnui, siekiant užtikrinti sklandų ir efektyvų testavimo procesą, tam tikrais testavimo etapais būtinas NTKS operatoriaus dalyvavimas.
Prieš pradedant testavimo sesiją, su NTKS grupe turi būti suderinta:
· planuojami vykdyti testavimo scenarijai;
· testavimo sesijos laikas;
· už testavimą atsakingas kontaktinis asmuo ir jo kontaktiniai duomenys.
Standartinis NTKS testavimo scenarijus pradedamas elektroninių paslaugų gavėjo VVIS išsiunčiant į NTKS tranzito deklaracijos duomenis (pranešimas IE015 (CC015C)) arba elektroninio transporto dokumento (ETD) duomenis (pranešimai ETD015 ir ETD001).
Išsiuntęs pranešimą, elektroninių paslaugų gavėjas turi pateikti NTKS operatoriui tranzito deklaracijos arba ETD vietinį registracijos numerį (LRN). Pagal šį numerį NTKS operatorius gali surasti atitinkamą deklaraciją ar ETD ir atlikti tolesnius muitinio įforminimo veiksmus arba patikrinti, ar NTKS išsiųstą pranešimą gavo ir tinkamai apdorojo.
Apdorojusi pateiktus duomenis, NTKS paprastai išsiunčia į VVIS vieną ar daugiau atsakomųjų pranešimų. Prireikus NTKS operatorius informuoja elektroninių paslaugų gavėją apie atliktus veiksmus ir tai, kokio atsakomojo pranešimo ar tolesnio veiksmo tikimasi.
Siekiant užtikrinti sklandų testavimo procesą, svarbu pasirinkti operatyvų komunikacijos kanalą tarp elektroninių paslaugų gavėjo testuotojų ir NTKS operatoriaus. Pagrindinis komunikacijos kanalas gali būti elektroninis paštas, o tais atvejais, kai reikalingas operatyvesnis informacijos apsikeitimas, gali būti naudojamas ir telefoninis ryšys.
4. [bookmark: _Toc69120804][bookmark: _Toc69120805][bookmark: _Toc69120806][bookmark: _Toc69120807][bookmark: _Toc69120808][bookmark: _Toc69120809][bookmark: _Toc69120810][bookmark: _Toc69120811][bookmark: _Toc69120812][bookmark: _Toc69120813][bookmark: _Toc69120814][bookmark: _Toc69120815][bookmark: _Toc69120816][bookmark: _Toc69120817][bookmark: _Toc69120818][bookmark: _Toc69120819][bookmark: _Toc69120820][bookmark: _Toc69120821][bookmark: _Toc69120822][bookmark: _Toc69120823][bookmark: _Toc69120824][bookmark: _Toc69120825][bookmark: _Toc69120826][bookmark: _Toc69120827][bookmark: _Toc69120828][bookmark: _Toc69120829][bookmark: _Toc69120830][bookmark: _Toc69120831][bookmark: _Toc69120832][bookmark: _Toc69120833][bookmark: _Toc69120834][bookmark: _Toc69120835][bookmark: _Toc69120836][bookmark: _Toc69120837][bookmark: _Toc69120838][bookmark: _Toc69120839][bookmark: _Toc229306065][bookmark: _Hlk221283820]PRIEDAS A – Registracijos forma
Pareiškėjo duomenys:
· Įmonės pavadinimas:	
· Įmonės identifikavimo kodas:	
	(įmonės kodas)
· Adresas:	
· Šalis: 		
· Kontaktinis asmuo: 	
	(vardas, pavardė, tel. Nr., el. pašto adresas)
Testuojamos verslo valdymo informacinės sistemos (VVIS) duomenys:
· VVIS pavadinimas:		
· Pridedamo VVIS sertifikato unikalus numeris (Thumbprint):
		
· Sertifikato išdavėjo sertifikato unikalus numeris (Thumbprint):
		
· Atsakymo gavimo adresas (pasirinkite vieną): 
☐ El. paštas:	
☒ Žiniatinklio paslauga[footnoteRef:2] (URL): 	 [2:  Atsakymo gavimo adresui pasirinkti žiniatinklio paslaugą galima tik iš anksto su muitine suderinus tinklų sąsajos įgyvendinimo sprendimą ir taip pat muitinei savo pusėje atlikus tokios tinklų sąsajos integracijos darbus.] 

Testavimo atstovo kontaktiniai duomenys:
			
	(vardas ir pavardė, el. pašto adresas) 
Pageidaujamas testavimo laikotarpis (data) 

Pareiškėjo vardu sutinku su NTKS testavimo aplinkų naudojimo taisyklėmis ir sąlygomis, aprašytomis šiame testavimo gairių rinkinyje.

												
(Pareiškėjo atstovo pareigos, parašas, vardas ir pavardė)

